[{"text_idx": "#000028", "text": "Codiad yn Lefel y Mo\u0302r"}, {"text_idx": "#000037", "text": "Mae hawliau tramwy cyhoeddus yn cynnwys llwybrau cyhoeddus, llwybrau ceffylau a chilffyrdd. Dyma'r ffordd orau o archwilio arfordir ac ardaloedd gwledig y Parc Cenedlaethol."}, {"text_idx": "#000038", "text": "ffwrdd oddi wrth Lwybr Cenedlaethol Arfordir Sir Benfro, mae\u2019r rhwydwaith o hawliau tramwy cyhoeddus yn rhoi mynediad i gymoedd coediog, rhostir, bryniau a dyfrffordd y Daugleddau, Yn ychwanegol at Lwybr yr Arfordir mae yna dros 800 km (500 milltir) o hawliau tramwy cyhoeddus."}, {"text_idx": "#000040", "text": "Esblygodd y llwybrau troed, y llwybrau ceffylau a\u2019r culffyrdd sydd gennym heddiw dros y canrifoedd fel ffordd o gyfathrebu rhwng pentrefi."}, {"text_idx": "#000041", "text": "Gwarchodir hawliau tramwy cyhoeddus gan ddeddfwriaeth ac maen nhw\u2019n cael eu defnyddio\u2019n fwy ac yn fwy gan bobl i archwilio ac i fwynhau ardaloedd cefn gwlad."}, {"text_idx": "#000042", "text": "Yn anffodus mae rhai llwybrau wedi\u2019u hesgeuluso oherwydd diffyg defnydd a chynnal a chadw ers iddyn nhw gael eu cofrestru yn y 1950au."}, {"text_idx": "#000043", "text": "Sut i ddweud y gwahaniaeth rhwng llwybr troed, llwybr ceffylau a chilffordd"}, {"text_idx": "#000044", "text": "Mae Awdurdod y Parc Cenedlaethol wedi bod yn gwella cyflwr y rhwydwaith hwn yn raddol ac mae\u2019n gwneud gwelliannau bob blwyddyn i roi mwy o sgo\u0302p i gerddwyr, seiclwyr a marchogion i fod allan ar grwydr. Mae tua 85% o\u2019r rhwydwaith ar gael i\u2019w ddefnyddio a bob blwyddyn rydyn ni\u2019n dilyn rhaglen o welliannau i wella\u2019r cyfleoedd mynediad ar eich cyfer chi."}, {"text_idx": "#000045", "text": "Fel arfer, mae yna arwyddion at lwybrau cyhoeddus o ymyl y ffordd a ble maen nhw\u2019n ymuno a\u0302 llwybrau eraill. Mae\u2019r arwyddion hyn yn dangos cyfeiriad y llwybr a\u2019i statws \u2013 mae arwydd cerddwr yn dangos llwybr troed, ac mae arwydd marchog yn dangos llwybr ceffylau."}, {"text_idx": "#000046", "text": "Mae Awdurdod y Parc Cenedlaethol hefyd yn codi marcwyr ffyrdd ar hyd llwybrau i helpu defnyddwyr i ddilyn y llwybr yn hyderus ac i osgoi unrhyw tresbasu anfwriadol. Mae\u2019r rhain yn dilyn system safonol a ddefnyddir ledled Cymru a Lloegr, gan ddefnyddio saethau lliw i ddangos cyfeiriad y llwybr."}, {"text_idx": "#000047", "text": "Melyn = llwybrau troed = cerddwyr yn unig."}, {"text_idx": "#000048", "text": "Glas = llwybrau ceffylau = cerddwyr, seiclwyr a marchogion."}, {"text_idx": "#000052", "text": "Mae\u2019r dogfennau cofrestru hyn yn cael eu dal gan Gyngor Sir Penfro a gyda\u2019i gilydd maent yn brawf diymwad o fodolaeth, llwybr a statws yr holl hawliau tramwy cyhoeddus yn y sir, gan gynnwys y Parc Cenedlaethol. Cyhoeddwyd y Map Diffiniol cyntaf ym 1960."}, {"text_idx": "#000054", "text": "Mae map Arolwg Ordnans yn gyfaill cerdded gwych, oherwydd mae\u2019n dangos yr holl hawliau tramwy cyhoeddus. Y ddau fap gorau i gerddwyr a marchogwyr yw\u2019r ddau Fap Explorer: OL 35 (Gogledd Sir Benfro) ac OL 36 (De Sir Benfro) sydd ar raddfa o 1:25,000."}, {"text_idx": "#000055", "text": "Cofiwch fod y rhan fwyaf o\u2019r llwybrau yn y Parc Cenedlaethol yn croesi tir amaethyddol sy\u2019n eiddo i berchnogion preifat. A wnewch chi barchu\u2019r Co\u0302d Cefn Gwlad a chymryd gofal arbennig os ydych yn cerdded ci yn agos at dda byw."}, {"text_idx": "#000056", "text": "Mae gan Gymdeithas y Cerddwyr gyngor ar gerdded yn ddiogel."}, {"text_idx": "#000060", "text": "Cynnal a Chadw Llwybr Arfordir Penfro"}, {"text_idx": "#000066", "text": "With over 600 miles of public footpaths and bridleways, walking is an ideal way to discover the Pembrokeshire Coast\u2019s scenery, wildlife and history."}]